এরপর তারা পরিকল্পনা করে রোববার (১৩ মে) রাতে গিয়ে লন্ডন প্রবাসীর স্ত্রী রুমি বেগমকে ধর্ষণ করবে। পুলিশের এ কর্মকর্তা জানান, রোববার রাত সাড়ে ১০টায় ওই বাড়িতে গিয়ে প্রথমে তালেব মিয়া মালা বেগমকে দাদি সম্বোধন করে ডাক দেয় এবং গেইট খুলতে বলে। গেইট খোলার পর তালেব মিয়ার সাথে শুভও ভেতরে চলে যায়। তখন মালা বেগম ওই ছেলের পরিচয় জানতে চাইলে শুভ এই সময়েই মালা বেগমকে ছুরি দিয় আঘাত করে। এ সময় মালা বেগম দৌড়ে ঘরে গেলে তারা দুইজন তাকে ওড়না দিয়ে বেধে ফেলে এবং ছুরি দিয়ে আঘাত করতে থাকে। মালা বেগমের চিৎকার শুনে পাশে থাকা রুমিও চিৎকার শুরু করেন।